b'\n_START_ARTICLE_\nNotranjska\n_START_PARAGRAPH_\nN\xc3\xb3tranjska je pokrajina v Sloveniji, ki obsega jugozahodni del nekdanje avstro-ogrske de\xc5\xbeele Kranjske. Pomembnej\xc5\xa1a mesta in kraji so Postojna, Logatec, Cerknica, Pivka in Ilirska Bistrica. Kra\xc5\xa1ki svet Notranjske je posejan s \xc5\xa1tevilnimi jamami, od katerih po velikosti in lepoti izstopa Postojnska jama, \xc5\xa0kocjanske jame blizu Diva\xc4\x8de pa spadajo \xc5\xbee v Primorsko.'